[{"text_idx": "#000000", "text": "So\u0303bralt So\u0303brale no\u0303ustamiskeskus panustab vaimsesse tervisesse uutes ruumides"}, {"text_idx": "#000001", "text": "Jaanuari viimasest na\u0308dalast tegutseb So\u0303bralt So\u0303brale No\u0303ustamiskeskus uues asukohas aadressil Lai 23, Tartu. Hoolime Koos ringluse toel tegutsev no\u0303ustamiskeskus pakub spetsialistide abi nii u\u0308ksikisikutele, paaridele kui ka peredele. Hubases no\u0303ustamiskeskuses vo\u0303tab vastu pereterapeut ja kaplan Maire Latvala ning psu\u0308hholoog ja pereterapeut Karita Kibuspuu. Eelmisest aastast liitus meeskonnaga ka psu\u0308hhiaater-resident Kira Kohler, kelle juurde konsultatsioonile saab terapeudi suunamisega. Kuni 19-aastastele on no\u0303ustamisteenus tasuta."}, {"text_idx": "#000003", "text": "Fu\u0308u\u0308siline ja vaimne tervis ka\u0308ivad ka\u0308sika\u0308es. Lisaks fu\u0308u\u0308silise tervise eest hoolitsemisele tahame ko\u0303iki kutsuda mo\u0303tlema ka vaimsele tervisele \u2013 peatuma ja ma\u0308rkama inimesi meie u\u0308mber ning leidma erinevaid viise, kuidas ka segastel aegadel hoolimist va\u0308lja na\u0308idata."}, {"text_idx": "#000004", "text": "Unistame sellest, et keegi ei ja\u0308a\u0308ks oma murega u\u0308ksinda. So\u0303bralt So\u0303brale No\u0303ustamiskeskuse terapeutide poole vo\u0303ib po\u0308o\u0308rduda, kui on soov endas selgusele jo\u0303uda, suhteid parandada vo\u0303i elu kriisihetkedel tuge saada. No\u0303ustamisele vo\u0303ib tulla vastavalt vajadusele u\u0308ksi, koos partneri vo\u0303i kogu perega."}, {"text_idx": "#000005", "text": "\u201cOma elukeerises tekib tihti tunne, et ko\u0303ik on lo\u0303plikult metsas ja ja\u0308a\u0308bki igavesti nii. Aga no\u0303ustamiskeskuses vestlemine annab lootuse, et asjad vo\u0303ivad ja saavad minna paremaks. See vo\u0303tab ilmselt omajagu aega ja o\u0303ppimist, aga see, kas on lootus vo\u0303i mitte, on peaaegu sama, kui see, kas elu on elamisva\u0308a\u0308rne vo\u0303i mitte.\u201d Merle, 40"}, {"text_idx": "#000006", "text": "So\u0303bralt So\u0303brale No\u0303ustamiskeskus pakub no\u0303ustamist hinnanguvabas ja usalduslikus o\u0303hkkonnas. Siin saab ennast vabalt va\u0308ljendada ning koosto\u0308o\u0308s spetsialistiga hinnata oma muresid ja vo\u0303imalusi, kuidas nendega toime tulla."}, {"text_idx": "#000007", "text": "\u201cTa\u0308naseks vo\u0303in julgelt ja ta\u0308nulikult o\u0308elda, et olen saanud ka\u0308ia psu\u0308hholoogi juures no\u0303ustamisel juba mitu korda. Kui alustasin, olin pa\u0308ris keerulises kohas enda sisemaailma, mo\u0303tete ja tunnetega ning selle ko\u0303ige to\u0303ttu ka suhetega. Igapa\u0308evane elu ja toimimine olid vahel juba va\u0308ga keerulised. Kuid sellest hetkest, kui hakkasin regulaarselt ka\u0308ima no\u0303ustamisel, algas hea tervenemisprotsess. Vo\u0303imalus so\u0303nadesse panna ko\u0303ike seda, mida ise ei oska ega mo\u0303ista, seda kellegagi arutada ning lahendusi otsida, on olnud niivo\u0303rd oluline. Mina olen veel teekonnal ja usun, et tervenemisprotsessi keskpaigas, kuid olen juba praegu ta\u0308nulik kogu abi eest, mis mulle osaks on saanud. Tahaksin va\u0308ga, et igau\u0308hel oleks vo\u0303imalus seda kogeda, sest u\u0308ksi on raske, kuid koos alati palju kergem.\u201d Laura, 17"}, {"text_idx": "#000008", "text": "\u201cMeie no\u0303ustamiskeskuse jaoks on u\u0308lioluline, et oleme ta\u0308nu Hoolime Koos fondile saanud algusest peale aidata ko\u0303iki noori tasuta. Tihtipeale on just gu\u0308mnaasiumiealised noored need, kes teadvustavad, et vajavad psu\u0308hholoogi vo\u0303i terapeudi abi, kuid olles ta\u0308iskohaga o\u0303ppijad, ei saa seda majanduslikult endale lubada,\u201d ra\u0308a\u0308gib no\u0303ustamiskeskuse psu\u0308hholoog ja pereterapeut Karita Kibuspuu."}, {"text_idx": "#000009", "text": "Esimese sammu tegemine oma vaimse tervise eest hoolitsemise suunas vo\u0303ib olla elumuutev. Et abi oleks ka\u0308ttesaadav vo\u0303imalikult varakult, pakume So\u0303bralt So\u0303brale No\u0303ustamiskeskuses kuni 19-aastastele noortele no\u0303ustamist tasuta."}, {"text_idx": "#000010", "text": "\u201cNo\u0303ustamised on andnud mulle meeletult palju ning seda so\u0303nadesse panna on kergelt o\u0308eldes keeruline. So\u0303bralt So\u0303brale no\u0303ustamiskeskuse psu\u0308hholoogi abil olen u\u0308les ehitanud oma enesekindluse ja enesearmastuse, o\u0303ppinud na\u0308gema elu va\u0308rvilisemalt ja palju kergemana. Olen o\u0303ppinud toime tulema oma emotsioonide ja ka\u0308itumisega, neid analu\u0308u\u0308sima ja ku\u0308sima endalt \u201eMis saab olla ko\u0303ige hullem, mis juhtub?\u201d. Hoolime Koos toetus on andnud mulle palju rohkem, kui ma kunagi oleksin osanud oodata. Toetus on andnud mulle vabaduse mitte muretseda selle pa\u0308rast, kas mul on finantsiliselt vo\u0303imalik psu\u0308hholoogilist abi saada. Julgen igale noorele enda u\u0308mber soovitada Hoolime Koos toetust, sest selle taga peitub nii palju ilusaid inimesi.\u201d Mirjam, 18"}, {"text_idx": "#000011", "text": "Vo\u0303ib olla saad just sina kellelegi hoolimist na\u0308idata: teda ma\u0308rgata, o\u0308elda mo\u0303ni julgustav so\u0303na vo\u0303i aidata teha oluline esimene samm, et po\u0308o\u0308rduda no\u0303ustamiskeskusesse. Meie usume, et Hoolime Koos ringlus on elustiil \u2013 annetades korras ja puhtaid asju, tulles vabatahtlikuks vo\u0303i ostes So\u0303bralt So\u0303brale taaskasutuskauplustest, annad oma panuse Hoolime Koos ringlusele, mille abil pakume kuni 19-aastastele noortele tasuta no\u0303ustamisteenust. Hoolime. Alati."}, {"text_idx": "#000016", "text": "Join us and you will always know what to do from Friend to Friend!"}]